Sunday Karimi

Sunday Steve Karimi chi ẹnẹ  Nigeria ki defu uja-ibe iyanwọ chi senator ki koji am'ibo Kogi West, Kogi State. Karimi chi agboji am'ibo ẹnwu eche oji Senate.

Akwi 2011 ti 2019, Karimi chẹnẹ ka efu am'ibo ku ma koji ugbo ku ma kwo, efu gọmẹti, onwu koji am'ibo Yagba East/Yagba West/Mopamuro efu unyi abo kuma koji aboma efu gọmẹti.

Efu ochu ẹgwa ọdọ 2023, Karimi kọla ki nẹru ẹju oji ene ku ma ne-u oji Channels TV kakini am'ibo Senate dukpẹ ku ma la ami ẹnwu moto Sport todu am'ibo ku ma chẹnẹ 109 ku ma chi spọrt lẹ  "Ojile ami eju-ọna wa chẹ biẹnẹ nyọnyọ." alu ki ẹnẹ ki ya no nẹ ene ku ma dọ ki Seun Okinbaloye nene, igbọla' wu tanẹ ka kini, "Ẹnẹ ki chi minister che ni  moto Land Cruisers, Prado, tẹ ẹta le kpayi ami moto ki bọ gẹ, ẹya numẹ ene-n: abu ile ki cha awa ẹnene?

 Ọlayi ej'odudu kpai ichikulu 
Ma bi wu yi Egbe, ugwẹta Yagba West, Kogi State. Ikọchẹ Production Engineering yi Kwara State College eyi Technology, Ilorin, Kwara State, ọmọlẹ ini distinction efu ọdọ 1979.

I gbukọchẹ ugbo "famous Titcombe College", Egbe, ki chi am'ibo Sudan Interior Mission (SIM) chu chanẹ nwu, ubi lẹ imu dẹnẹ ogbo gaga ka ki di ọwọ eyi abo ku ma nọda omi yi Nigeria .

 Ọlayi uja'ibe 
Efu uja'ibe eyi primary, Karimi lefu abune governor Yahaya Bello du ni ticket eyi abo All Progressive Congress ọmọ lẹ iwa chi ẹnẹ ki abo pati lẹ du efu ọdọ dagwo efu ọdọ 2023 uja'ibe eyi abo Senate efu Kogi state ubi ki du ẹnẹ ki du unwa lẹ kwobi yi pati lẹ nugo Senator Smart Adeyemi.

Ile gbọgbọ na dagwo uja'ibe ọgbọdù amonẹ ọmọ lẹ idu ẹnẹ ki mẹru tule ko wu kpo u aja nyu unwa lẹ, Tajudeen Yusuf ki kwi Peoples Democratic Party (PDP) taki imu di senator eyi ki ya koji am'ibo Kogi West.

Sunday Karimi che dibe nwu Mohammed Ali Ndume ẹgbaka lugbo unwa Senate, ki na che ọna kiya kale ẹgba du kiya kọla ami agboji ki bọ. Ogbogaga chi lugbo am'ẹnwu ki lugbo akanya ide-ede, aluki dukpẹ ki ami agboji ku ma na che ki abo ku ma nẹmale ku neke na goma che. 

 Ọmẹ kpai am'ẹnwu eche 
Sunday Karimi che rọmẹ wewe m'anyu i nwọ che jẹ ami ẹnwu wewe tọgba gọmẹti ẹgba ki di u nwa house of representatives ma'nyu efu unwa senate. Ẹnwu ka efu ami ẹnwu lẹ chi ọda eyi ku ma kiki na ji ami  governors kpai ami arọne eyi Central Bank eyi Nigeria (CBN) ku ma tefu am'ẹnwu ki lugbo uja'ibe ma di ọla lẹ nw'ọgba ami Senate ọdọ 2023.

 Ojanẹ eche ki Nyọgba 
Lugbo ẹnwu ka ki che atodu ki ide olayi amonẹ kpai am'ẹnwu ma ki che de ọmẹmẹlẹ efu Kogi West eyi  Kogi State, Senator Sunday Karimi fu unyi ọmẹmẹlẹ kọ mu du nwu ami soja ku ma du chi ugbo ki  ami soja a dodo-jọ.

Ugbo ki ami soja ajọ lẹ chi ukpoji efewo Egbe, ki di ugwẹta Yagba West eyi state lẹ.

Sunday Karimi, j'ẹnwu solar mi 75 kiya duna wi ami borehole ma'nyu ugbo ku ma du nwọche eyi omunẹ mi 60 ki ya do omi lu lẹ lefu ami efewo ki defu Kogi West wa dẹ. Ukọlọ lẹ che gbọkọ nyọnyọ ti N1.24 billion.

 References